JUMAL KÕNELEB
Tere jälle! Tore on kohtuda.
Tahame jätkata eelmise saate teemal ja rääkida Jumalariigist.
Kui Jeesus alustas maa peal oma teenimstööga,
siis Ta kuulutas rõõmusõnumit Jumala kuningriigist.
Ta isegi ütles: "Parandage meelt, sest Jumalariik on nüüd siin."
Jeesus ei tulnud lihtsalt ise maa peale, vaid Ta tõi ka Jumalariigi maa peale
ja kutsub meid oma riiki sisse astuma.
Mõistmine, et Tema riik on tõeline ja me oleme osa sellest,
julgustab väga palju.
Aga kus see Jumalariik asub? Kus see üldse on?
- See on hea küsimus. Kas seda on kusagil näha?
Kui reisida Iisraeli, kas leiame selle sealt?
Või kus see on?
Sageli räägitakse Jumalariigist kui taevas asuvast Taevariigist
või räägitakse kuningriigist, mis tuleb alles tulevikus.
Jeesus aga rääkis kuningriigist, mis on juba kohal.
Millegist, mille Tema toob enesega kaasa.
Taevariik on tulnud lähedale. - See on käeulatuses.
Miski, mis avaneb Jeesuse kaudu meile kõigile.
Ta ütleb, et meil on nüüd
sissepääs kõige pühamasse paika Tema vere läbi.
Kus ja kuhu meil on sissepääs?
Juudid ootasid välist muutust. Väliselt nähtavat kuningriiki.
Sel ajal, kui Jeesus tuli, olid iisraellased Rooma riigi võimu all.
See oli asi, mida juba Vana Testamendi ajal oodati.
Kõik prohveteeringud ja tõotused rääkisid sellest,
et on tulemas Messias. Tulemas on päästja ja vabastaja.
On tulemas keegi, kes meid lunastab.
Üks prohvet teise järel kuulutab, et on tulemas seeme - Messias.
Juudid teadsid, et keegi peab tulema.
Juutide kunigas on tulemas.
Nad ootasid ilmselt sõjaväelasest kuningat.
Kui Jeesus ratsutas eesliga linna, oli see rahvale nagu märgiks,
sest ka Taavet ratsutas omal ajal eesliga.
Nad arvasid, et nüüd see kuningas tulebki.
Rahvas ootas, et tuleks kuningas, kes võidab ära roomlased
ja rahvas pääseb rõhumisest ning vabaks vangistusest.
Nii jüngrid kui variserid küsisid sama küsimuse,
mis on ära toodud Luuka 17:22 ja sealt edasi.
Nad küsisid, millal Jumalariik tuleb?
Igaüks meist võitleb selle sama küsimusega,
sest meiegi langeme kergesti sellisesse ootusseisundisse.
Ootame, et Jumal sekkuks mu ellu ja muudaks selle või teise olukorra.
Siis ma oleksin õnnelik, kui need asjad on korras.
Kui välised asjad saaksid korda ja Ta saadaks mulle abi,
siis ma oleksin õnnelik ja mul oleks hea olla.
Siis ma oleksin vaba.
Või kui olukorrad ei muutu,
siis ootame sellest maailmast pääsemist
ja jõudmist Jumalariiki.
Mida Issand siis mõtleb?
Mida Ta mõtleb, öeldes, et Jumalariik on siin?
Võtmesalmiks on Luuka 17:20:
"Aga kui variserid Jeesuselt küsisid, millal tuleb Jumala riik,
siis vastas ta neile..." - Ta vastas nii neile kui ka meile.
Ta ei ütle, et oodake, kuni ma mõõga toon, küll siis tuleb.
"...siis vastas ta neile: Jumala riik ei tule ettearvatavalt."
Jeesus mõtleb seda öeldes, et me ei märka seda oma meeltega.
See ei tule sõjaväega ega maavärinaga,
"Ega öelda: Ennäe, siin!” või Seal!”
Sellest ei räägita uudistes,
et oleks näha, et Pilaatus kukutati või Rooma keiser on kukutatud
ja nüüd tuleb Jumalariik.
Ta ütles hoopis: "Sest ennäe, Jumala riik on teie seas!”
See on sisemiselt meie sees.
Kas see on rõõmusõnum või on see pigem kurvastav sõnum?
Ta ütleb: "Sest ennäe, Jumala riik on teie seas!”
Kogu Jumalariik on sisemiselt meie sees.
Lunastus, pääste, vabadus, Messias, rõõmusõnum on meis.
Evangeelium on sisemiselt meie sees.
Piibel ütleb Koloslaste kirjas,
et meid on juba välja tõmmatud pimeduse võimuse alt
ja asetatud Tema armsa Poja kuningriiki.
See on vaimulik reaalsus.
Vaimne sisemine imeline muutus,
mis toimus siis, kui võtsime Jeesuse oma ellu vastu.
Püha Vaimu kaudu ei tulnud ainult Jeesus me ellu,
vaid ka kõik see, kes Ta on ja mida Ta oskab;
kõik see, mida Ta omab, kõik see, mida Ta suudab teha
ja kõik see, mida Ta esindab.
Kogu Tema kuningriik, mida Ta esindab,
avanes igaühele meist Jeesuse kaudu.
Sisemiselt meie sees.
Nii see on, kuid variserid ei mõistnud seda.
Jeesus tuli murdma patu võimu, Jeesus tuli murdma needuse võimu.
Ta tuli tooma seda Kuningriiki tagasi inimeste südameisse.
Ühendama südameid Jumalaga - taasatama ühendust laste ja Isa vahel.
Südamete ühendus. - Tuli lapsi tooma tagasi Tema riiki.
Tegema meid esmalt uuestisünni kaudu lasteks.
Peame saama laste sarnaseks ja siis pääsemegi Jumalariiki.
Jumalariik on nüüd siin. - Sisemiselt meie sees.
Elu koos elava Jumalaga.
Tohutu sisemine muutus, mida me ei pruugigi mõista.
See on nagu varandus, mis on peidetud põllu sisse.
Seda ei ole väliselt näha.
Võibolla me ei näe seda isegi siis, kui oleme olnud 25 aastat usklikud.
Võibolla me ei saa sellest üldse aru,
mida see imeline kristlase usuelu endast kujutab?
See on nagu põllusse peidetud aare, aga kui me seda muudkui otisme,
siis Ta lubab, et sa selle leiad. Koputajale avatakse.
Me ei ole seda kusagil õppinud,
aga Jumal avab üha enam nii sulle kui mulle
Jumalariigi reaalsust.
See on tohutult julgustav. - Ja tohutult imeline.
Selles avaneb mõistmine, et ma tõesti ei ole üksi.
Küsimus ei ole minu kutsumuses või et Jeesus on minuga koos,
või ma üritan elada kristlase kombel,
vaid ma olen osa Kuningriigist, mis on juba siin ja ma olen osa sellest.
See toob tohutu selguse kõikidesse asjadesse.
Räägime sellest hiljem lähemalt.
Kui ma olen Kuningriigi kodanik,
siis mul on ka selle riigi õigused ja eelised.
Ma elan selle teise riigi hüvedest.
See toob tohutu kergenduse, et ma ei peagi üldse muretsema.
Jumalariik pole seotud ka mingi demokraatiaga,
kus me püüame seda üles ehitama.
See on Tema Kuningriik ja Tema on selle Kuningas.
Meie aga oleme Tema lapsed.
Mida Jeesus ütleb peale selle, et see on sisemiselt meie sees?
Mida Ta aga ütleb Kuningriigi olevat?
Roomlastele 14:17 on samuti imeline.
Me võime ehk mõelda, et taevariigis on kuldsed tänavad
ja pärliväravad, mis on samuti tõelised.
Jeesus aga ütleb: "Jumala riik ei ole ju söömine ega joomine..."
See pole midagi sellist, mida saaks käega katsuda ja nautida.
"...vaid õigus ja rahu ja rõõm Pühas Vaimus."
Jumala riik on õigus, rahu ja rõõm Pühas Vaimus.
Õigus tähendab seda, et ma kõlban.
Ta on oma verega pesnud mind puhtaks.
Sellepärast olen ma nüüd Tema laps ja ma olen kõlbulik Talle.
Roomlastele 8:1:
"Nii ei ole nüüd enam mingit hukkamõistu neile,
kes on Kristuses Jeesuses."
Minu süü on pandud Jeesuse peale ja ma olen nüüd Tema laps.
Ma olen kõlbulik.
See on justkui esimene samm.
Tuleb uskuda, et oled juba Jumala laps
ja kuulud Tema kuningriiki.
Nii tuleb meil esiteks uskuda ja teada, et me kõlbame.
Roomlastele 5:8:
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused.
Seda kindlamini meid päästetakse tema kaudu viha eest nüüd,
kui me tema vere läbi oleme saanud õigeks."
Oleme saanud kõlbavateks. Oleme õigel positsioonil Jumala ees.
Oleme Tema vere läbi saanud õigeks ja pääseme Tema kaudu viha eest.
Me oleme õigeks saanud Tema vere läbi.
1. Korintlastele 6:9: "Või te ei tea, et ülekohtused ei päri Jumala riiki?
Ärge eksige: ei kõlvatud ega ebajumalateenijad,
ei abielurikkujad ega lõbupoisid ega meestepilastajad,
ei vargad ega ahned, ei joodikud ega pilkajad
ega riisujad päri Jumala riiki!"
Kas ma üldse pääsengi siis Jumalariiki?
"Ja sellised olid mõned teiegi seast.
Kuid teie olete puhtaks pestud,
te olete pühitsetud, te olete õigeks tehtud
Issanda Jeesuse Kristuse nimes ja meie Jumala Vaimus."
Meiega on toimunud muutus.
Vahet pole, mis vigu olen teinud varem.
Nüüd olen Jeesuse kaudu puhtaks pestud
ja ma olen nüüd kõlbav ja õige.
Ma kõlban olema Jumariigi kodanik.
Jeesus räägib, et Kuningriik on õigus, rahu ja rõõm Pühas vaimus.
Ta räägib sellest tõelisusest, mis meie vaimus on.
Mõned võivad ehk sinu kombel karta, kas nad ikka pääsevad Jumalariiki?
Kui oled võtnud Jeesuse vastu,
siis sa oled õige ja täiesti kõlbav Tema Kuningriigi jaoks
ja sa juba oled Tema Kuningriigis.
Roomlastele 3:24:
"...ning mõistetakse õigeks tema armust päris muidu,
lunastuse kaudu, mis on Kristuses Jeesuses."
Teisisõnu võin julgelt astuda Jumalariigi tõelisusse,
teades, et ma võin olla siin, sest Jeesus on teinud mind õigeks.
Ma kõlban.
Järgmiseks rahu. Jeesus ütleb, et Jumarariik on rahu.
"Et me nüüd oleme saanud õigeks usust,
siis on meil rahu Jumalaga
meie Issanda Jeesuse Kristuse läbi."
Nii võid julgelt uskuda, et sa kõlbad Jumalariiki
ja sa võid julgelt võtta vastu tõe, et sul on nüüd rahu Jumalaga.
Mitte nii, et me kunagi kord saame rahu,
vaid meil juba on rahu Jumalaga tänu sellele, mida Jeesus on teinud.
Vaatasin järele, mida see algkeeles tähendab,
et Jumalariik on õigus ja rahu.
Vaatasin algkeelset varianti, et mis rahuga on tegemist.
Jumalariik on rahu, mis tuleb sõnast "irene".
Selle sõna juureks on "ühendamine".
Ühinemine minu ja Jumala vahel.
See tähendab ka rahu, puhkust, vaikust, rikkust,
terviklikkust ja taastamist.
Imeline ühendus minu ja Jumala vahel,
mis annab imelise sisemise hingamise, rahu ja rikkuse.
Sisemine rikkus Kristuses.
Mind on terveks ja terviklikuks tehtud.
Kolmandaks on meil ka rõõm Pühas Vaimus.
Püha Vaim tahab kinnitada sulle,
et sa oled õigeksmõistetud, kui oled võtnud Jeesuse vastu
ja sul on juba rahu Jumalaga ning see ei muutu kunagi.
Jumal ei ole selline, et vahel vihkab ja on pahas tujus.
Kui oled võtnud Jeesuse vastu, siis on sul igavene rahu Jumalaga.
Peale selle tahab Ta täita sind rõõmuga.
Jumalariik on rõõm. Jumalariigis on alati rõõm.
Jumalariigis on alati rõõm, sest seal pole kunagi midagi häda.
Me kuulume Tema kuningriiki,
mis on kõigest sellest maisest kõrgemal.
Seal ei ole midagi häda. Issandal ei ole midagi häda.
Seetõttu Jakoobus kirjutabki:
"Pidage seda lausa rõõmuks, kui satute erinevatesse kiusatustesse."
Sest ta teadis, et siin on Jumala kuningriik.
Isegi kui juhtuvad halvad asjad, pöörab Jumal need alati võiduks
ja ma võin rõõmustada kõige selle keskel,
sest rõõm Issandas on meie tugevus.
Püha Vaim tahab täita meid rõõmuga ja see rõõm ongi Pühas Vaimus.
Jumala ligiolus on rõõm.
Jesaja 35:10: "Ja Issanda vabaksostetud (ehk meie)
pöörduvad tagasi ning tulevad Siionisse hõisates.
Nende pea kohal on igavene rõõm..."
Jeesuse kaudu on meile avanenud uks igavesse rõõmu.
"rRõõm ja ilutsemine valdavad neid,
aga kurbus ja ohkamine põgenevad ära."
Loen veel Jesaja 51:3: "Sest Issand trööstib Siionit..."
Issand lohutab meid kõiki, Ta on kogu lohutuse Isa.
"...trööstib kõiki selle varemeid;
ta teeb selle kõrbe otsekui Eedeniks
ja lagendikud Issanda rohuaia sarnaseks.
Seal on lusti ja rõõmu, tänulaulu ja pillihäält."
See on nii suur sõnum,
aga sellest Kuningriigi vaatenurgast, et Jumalariik on sisemiselt minus,
korraga ma mõistan seda.
Ma mõistan, et Jumalariik on rõõm, hõiskamine ja lust.
Ta teeb minu kõrbest Eedeni aia sarnase
ja selle lagendikud Issanda rohuaia sarnaseks
Minu sees on Jumalariigis olev rõõm.
Seal on lusti ja rõõmu, tänulaulu ja pillihäält.
See lohutab kõige keskel.
Miljonite katsumuste ja raskete tulevikunägemuste keskel.
Haiguste ja kõige muu keskel
on meie sees imeline, taevane Jeesuse maailm,
mis on täis rahu, õigust ja rõõmu Pühas Vaimus.
Ja mõtle milline kontrast on sellel sellega, kui püüame ise õigeks saada.
Üritatakse teha rahu Jumalaga ja üritatakse püsida rõõmsatena.
Mõtle sellele!
Üritatakse olla tublid ja pigistada oma elust vilju välja.
Üritatakse nii kõvasti elada kristlase elu
ja siis korraga avaneb meile see ime,
et Taevariik on hoopis sisemiselt meie sees.
Kui ma seda mõistan, et minu sees pulbitseb rõõm,
et mu sees on juba rahu ja ma olen juba õigeksmõistetud.
Ma olen Tema armas laps.
See avab mulle õnnemaailma.
Eks ole. Just sellepärast tahan öelda sulle,
kes sa oled sellega maadelnud ja üritanud õigeks saada;
üritanud teha rahu Jumalaga, et Ta sind aktsepteeriksl.
Kui oled püüdnud rõõmustada, kuigi sul on palju kurvastust,
siis ma tahan öelda, et nüüd aitab sellest.
Jeesus on juba kõik lepitanud. Temas sa oled juba õigeksmõistetud.
Temas sul juba on rahu Jumalaga
ja Püha Vaim tahab täita sind rõõmuga.
Kõik need asjad kuuluvad Tema riiki ja Tema riik kuulub sulle.
See on sisemiselt sinu sees.
Mitte sellepärast, mida sina, mina või Joy oleme teinud,
vaid selle tõttu, mida Jeesus on teinud.
Me oleme saanud õigeks kingina
ja Tema kaudu on meil rahu Jumalaga
ja Püha Vaimu rõõm on meiga.
See on ju palju toredam variant.
Kõik kuulub juba meile, see on meil juba olemas.
Jumalariik on sisemiselt meie sees. - Ja Jeesus elab meie sees.
Meid on juba viidud pimeduseriigist Jumala armsa Poja kuningriiki.
Seetõttu on ka kõik need tõotused jah ja aamen Jeesuses Kristuses
juba praegu.
See kõik on juba minu sees.
See on nii vabastav, sest kõik sõltub Temast, mitte minust.
Ma võin olla seal ja kui olen seal, siis see levib.
Jeesus rääkis Taevariigi kohta, et see on nagu leivajuuretis,
mis hapendab kogu taigna.
Kui elan õigena, rahus ja rõõmsana, siis see nakatab ka teisi.
Kuid ma ei pea enam ise püüdma, et neid asju esile tuua.
Kas pole tore? - See on imeline.
Nii tahan öelda sulle, et astu sellesse tõelisusse.
Astu sellesse tõesse. Jumala Sõna on tõde.
Jumala Sõna kuulutab, et Jumalariik on juba sisemiselt sinus.
Kui oled võtnud Jeesuse vastu, siis see on juba sinus.
Sa oled juba õigeksmõistetud, sul on juba rahu ja Püha Vaimu rõõm.
Ole vaba ja õnnistatud Jeesuse nimel! Aamen.
Palvetame koos sinuga
Aitäh Taevaisa, et Taevariik on sisemiselt meie sees.
Aitäh Issand, et usklikuks saades tõstsid Sa meid välja pimeduse riigist
ja asetasid meid oma armsa Poja kuningriiki.
Aitäh, et meil on nüüd rahu Sinuga ja me oleme õiged Jeesuse töö tõttu.
Me kõlbame Sulle, Isa ja meil on rahu Sinuga.
Sa täidad meid oma rõõmuga.
Meil on igavene rõõm.
Issand, me rõõmustame ja hõiskame Sinu palge ees,
kui see imeline evangeelium avaneb meile.
Evangeelium on ju rõõmusõnum.
Rõõmusõnum. Sõnum rõõmust.
See on rõõmusõnum meile kõikidele ja igal päeval.
Aitäh Issand, et võime astuda rõõmusõnumisse.
Me võime astuda evangeeliumisse.
Me võime astuda imelisse ellu koos Sinuga,
milles Sina oled Kuningas ja Issand.
Sa oled vägev ja tugev.
Issand, Sa oled tervendaja ja terviklikuks tegija.
Sa oled lohutaja ja Rahuvürst. Halleluuja!
Me oleme nii rõõmsad!
Evangeeliumi avanemine paneb meid rõõmustama peast varvasteni.
Aitäh Issand,
et võime kuulutada rõõmusõnumit igale vaatajale.
Vabanegu Jeesuse nimel rõõm Issandas sinu ellu.
Ma kuulutan Taevariigi õitsengut ja ilmsiks tulekut Sinu elus.
Jeesuse nimel.
Aitäh Issand, et ka meie hing võib olla nagu rohkelt kastetud rohuaed.
Meie kuivad lagendikud võivad olla nagu Eedeni aed.
Ma näen vaimus, kuidas Taevaisa võtab meil käest kinni
ja me oleme haljal aasal, kus Ta keerutab meid
nagu armastav Isa keerutab oma last.
Ma näen, kuidas Ta võtab meid sülle ja kallistab igaühte nii südamlikult
ja nii südame põhjast.
Ta on täis armastust.
Nii täis armastust ja pole mingit pimedust.
Issand, ma palun, et Sa puudutaksid igat ühte,
et igaüks saaks kogeda Sinu taevase Kuningriigi tõelisust
ja Sinu armastust, mis sulatab kõik.
Seda rahu, rõõmu ja hingamist.
Aitäh Sulle Isa!
Aitäh, et Taevariik on päriselt olemas.
Me kõik oleme Sinu kallid lapsed.
- Aitäh Issand!
Tänan ka, et igaüks meist kannab eneses Taevariiki.
See on sisemiselt meie sees ja me saame seda jagada.
Saame jagada selle sisu paremale ja vasakule.
Ole julge Jeesuse nimel! - Aamen.
Tahame taas tänada kõiki tagasiside ja palvesoovide saatmise eest
ja ka palvevastuste jagamise eest. Halleluuja!
On imeline eesõigus palvetada teie kõigi eest.
Kui soovid rohkem teada meie töö ja kristliku kooli ja lasteaia kohta,
siis külasta me kodulehekülge, mida näed ekraanil.
Sealt võib tellida meie infolehte või neid raamatuid,
mis räägivad just sellel teemal ehk siis Jumala Kuningriigist.
Omal ajal panin sellele raamatusarjale nimeks "Kuningriigi saladused".
Need pole sellised saladused, mida poles võimalik leida,
kuid need avanevad neile, kes neid otsivad.
Jumal tahab ka sulle ilmutada, kui hea Ta on.
Seda, kuidas võiksid Teda tundma õppida
ja kuulda Tema häält.
Jumal tahab ilmutada ja näidata, millisena Tema sind näeb.
Kuidas su usk võiks kasvada ja su rahaasjad saada korda,
kui Jumala õnnistus tuleb sinu ellu.
See on juba sinu elu kohal.
Ole õnnistatud ja tea, et rõõm Issandas on Sinu tugevus.
Sa oled juba õigeksmõistetud, sul on juba rahu Jumalaga
ja rõõm Pühas Vaimus kuulub sulle nagu igale usklikule.
Kui sa pole veel Jeesust vastu võtnud,
kui kogu meie jutt oli täna nagu võõrkeel,
siis täna on päästepäev!
Võid lihtsalt paluda: Jeesus, tule mu südamesse!
Tahan võtta Sind oma elu Issandaks vastu.
Saa minu südame ja elu Issandaks.
Kui nii palud, siis Jeesus tuleb ja Jumalariik tuleb koos Temaga.
Ole õnnistatud Jeesuse nimel.
Evangeeliumiga on kiire.
On vägev, et TV7 kaudu võib levitada evangeeliumi kogu aeg
ja üha rohkematesse kodudesse.
Kui soovid lüüa kaasa evangeeliumi levitamises,
siis tee seda kindlasti.
Võid helistada 900 1777 (kõne hind 10 eurot)
või kasutada kontonumbreid, mida näed peatselt ekraanil.
Tule osalema ja investeeri evangeeliumi jagamisse,
sest evangeelium on päästev sõnum igaühele, kes usub.
Me soovime, et see jõuaks igasse koju.
Aamen.
Tõlge: Meeli ja Marko Martin
Annetustelefon: 900 1777 (hind 10) Swedbank EE052200221048388411 SEB pank EE441010220109461019